

# üllés nagyközség polgármestere

🖃 *6794 Üllés, Dorozsmai út 40.*

🕿 *62/282-122*

🖷 *62/582-050,* ![MCj03002290000[1]]()*:* *polgarmester@ulles.hu*

|  |
| --- |
| Tárgy: A 2016. évi átmeneti gazdálkodásról szóló rendelet megalkotása |

**Az előterjesztést tárgyalja: Ügyrendi Bizottság, Pénzügyi Bizottság és a Képviselőtestület**

**Üllés Nagyközség Képviselőtestülete!**

*Ü l l é s*

*Tisztelt Képviselők!*

Az államháztartásról szóló 2011. évi CXCV. törvény (Áht.) 25. § értelmében, ha a költségvetési rendeletet a képviselő-testület a költségvetési évben legkésőbb március 15-ig nem fogadta el, az átmeneti gazdálkodásról rendeletet alkot, amelyben felhatalmazást ad, hogy a helyi önkormányzat és költségvetési szervei a bevételeiket folytatólagosan beszedhessék és kiadásaikat teljesítsék.

Az Áht. átmeneti gazdálkodásának szabályai:

***25. §*** *(1) Ha a költségvetési rendeletet a képviselő-testület a költségvetési évben legkésőbb március 15-ig nem fogadta el, az átmeneti gazdálkodásról rendeletet alkot, amelyben felhatalmazást ad, hogy a helyi önkormányzat és költségvetési szervei a bevételeiket folytatólagosan beszedhessék, kiadásaikat teljesítsék.*

*(2) Az átmeneti gazdálkodásról szóló rendeletben meg kell határozni a felhatalmazás időtartamát. A felhatalmazás az új költségvetési rendelet hatálybalépésének napján megszűnik.*

*(3) Ha a képviselő-testület a költségvetési rendeletet a költségvetési év kezdetéig vagy az átmeneti gazdálkodásról szóló rendelet hatályvesztéséig nem alkotta meg, és az átmeneti gazdálkodásról rendeletet nem alkotott, vagy az átmeneti gazdálkodásról szóló rendelet hatályát vesztette, a polgármester jogosult a helyi önkormányzatot megillető bevételek beszedésére és az előző évi kiadási előirányzatokon belül a kiadások arányos teljesítésére.*

*(4) A (3) bekezdés alapján folytatott gazdálkodásról a képviselő-testület részére a polgármester beszámol. A képviselő-testület az új költségvetési rendeletet az (1) és (3) bekezdés szerint beszedett bevételeket és teljesített kiadásokat az új költségvetési rendeletbe beépítve fogadja el.*

Üllés Nagyközségi Önkormányzat Képviselőtestülete 2016. évi költségvetési rendeletét 2015. december 31-ig nem alkotja meg, így az átmenti gazdálkodásról szóló rendelet megalkotása és elfogadása válik szükségessé.

A jegyző által előkészített költségvetési rendelet-tervezetet a polgármester a központi költségvetésről szóló törvény hatálybalépését követő negyvenötödik napig nyújtja be a képviselő-testületnek.

Az átmeneti gazdálkodásról szóló rendelettervezet célja, hogy megalapozza a zökkenőmentes, de mérsékelt kiadások teljesítését az átmeneti időszakban, különös tekintettel arra, hogy a település finanszírozási helyzete és likviditása visszafogott, alapvetően a biztonságra törekedve, takarékos megoldásokat kell megvalósítani.

Az átmeneti gazdálkodásról szóló rendelet hivatott biztosítani — a likviditást figyelembe vevő — biztonságos költségvetési gazdálkodás folyamatos működőképességét, a vállalt kötelezettségek teljesítését bizonyos kötöttségek mellett.

Az átmeneti gazdálkodásról szóló rendelet-tervezetben nincs lehetőség olyan kötelezettségek vállalására, amelyek korlátozhatják a képviselőtestület döntési szabadságát a 2016. évre szóló költségvetési rendelet megalkotása során.

Kérem a Tisztelt Képviselőtestületet, hogy az előterjesztést megvitatni, a mellékelt rendelet-tervezetet elfogadni szíveskedjen!

Ü l l é s, 2015. december 10.

Nagy Attila Gyula

polgármester

**HATÁSVIZSGÁLATI LAP**

**Üllés Nagyközség Képviselőtestületének 2016. évi átmeneti gazdálkodásáról szóló önkormányzati rendelet tervezetéhez**

A jogalkotásról szóló 2010. évi CXXX. törvény 17. § alapján az előzetes hatásvizsgálattal a jogszabály előkészítője felméri a szabályozás várható következményeit. A törvény 17. § (2) bekezdése alapján az előzetes hatásvizsgálat keretében az alábbi tényezők vizsgálata szükséges:

**1. Társadalmi hatások**

A rendeletben foglaltak végrehajtása hatással van a helyi társadalomra.

**2. Gazdasági, költségvetési hatások**

A rendelet-tervezet magában foglalja Üllés Nagyközségi Önkormányzat és az önkormányzat irányítása alá tartozó költségvetési szerveknek a 2016. év átmeneti időszakában folytatandó gazdálkodásának szabályait. A 2016. évre vonatkozóan a rendeletben jóváhagyott kiadási előirányzatok mértékéig, illetve a rendeletben meghatározott keretek között vállalható kötelezettség.

**3. Környezeti hatások**

A rendeletben foglaltak végrehajtásának közvetlen környezetre gyakorolt hatása nincs.

**4. Egészségi következmények**

A rendeletben foglaltak végrehajtásának egészségi következményei nincsenek.

**5. Adminisztratív terheket befolyásoló hatások**

A rendeletben foglaltak végrehajtásának adminisztratív terheket befolyásoló hatásai nincsenek.

**6. A jogszabály megalkotásának szükségessége, a jogalkotás elmaradásának várható következményei**

Az államháztartásról szóló 2011. évi CXCV. törvény 25. § (1) bekezdése értelmében, ha a költségvetési rendeletet a képviselőtestület a költségvetési év kezdetéig nem fogadta el, az átmeneti gazdálkodásról rendeletet alkothat.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, szervezeti, tárgyi és pénzügyi feltételek

rendelkezésre állnak.

**Üllés Nagyközség Képviselőtestületének**

**........./2015. (XII.16.) önkormányzati rendelete**

**a 2016. évi átmeneti gazdálkodásról**

Üllés Nagyközségi Önkormányzat Képviselőtestülete a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138. § (1) bekezdés l) pontjában és az államháztartásról szóló 2011. évi CXCV. törvény 25. § (1) bekezdésében kapott felhatalmazás alapján a 2016. évi önkormányzati költségvetés gazdálkodásának átmeneti szabályozásáról a következőket rendeli el:

1. §

A képviselőtestület felhatalmazza a polgármestert, hogy 2016. január 1-től a 2016. évi költségvetési rendelet megalkotásáig az önkormányzatot megillető bevételeket folytatólagosan beszedje és kiadásait teljesítse.

2. §

Az önkormányzat irányítása alá tartozó költségvetési szervek — ideértve az Üllési Polgármesteri Hivatalt és az önállóan működő intézményeket — folyamatos működéséhez szükséges önkormányzati finanszírozás alapját a Képviselőtestület által elfogadott 2015. évi költségvetési rendeletben megállapított előirányzat felhasználási főösszeg képezi.

3. §

A polgármester a Képviselőtestület utólagos jóváhagyásával a 2. §-ban rögzített finanszírozástól rendkívüli, a költségvetési szerv működőképességét veszélyeztető esetekben eltérhet.

4. §

A célhoz kötött állami támogatások, átvett pénzeszközök az adott célra a Képviselőtestület jóváhagyása nélkül is felhasználhatók.

5. §

A célhoz nem kötött források, valamint az átmenetileg szabad pénzeszközök betétként való elhelyezéséről, az államilag garantált értékpapírok vásárlásáról az egyéb banki szolgáltatások igénybevételéről a polgármester dönt.

6. §

A folyamatban lévő, több éves pénzügyi kihatással járó, pályázathoz kapcsolódó feladatok tárgyévi ütemére kifizetések a korábbi években vállalt kötelezettségnek megfelelően teljesíthetők.

7. §

(1) A 2016. január 1-től esedékes bérintézkedések a költségvetési intézmények, az Üllési Polgármesteri Hivatal és az önkormányzat dolgozóit érintően az átmeneti gazdálkodás időszakában végrehajthatóak.

(2) A képviselőtestület a 2015. évi költségvetés terhére hozzájárul a köztisztviselőket, közalkalmazottak és az egyéb bérrendszer hatálya alá tartozó alkalmazottakat megillető illetmény januári kifizetéséhez.

8. §

A 2016. évi költségvetési rendelet megalkotásáig új működési, beruházási, felújítási feladat nem indítható, azokra kötelezettség nem vállalható hiba és balesetveszély, vis maior elhárítási, valamint a Képviselőtestület által elhatározott feladatok kivételével.

9. §

Az átmeneti gazdálkodás végrehajtásával kapcsolatos feladatokkal a Képviselőtestület felhatalmazza Nagy Attila Gyula polgármestert, mely felhatalmazás a 2016. évi költségvetési rendelet hatálybalépésével megszűnik.

10. §

A felhatalmazás időtartama alatt beszedett bevételeket és kiadásokat a 2016. évi költségvetési rendeletbe — annak megalkotása folyamán — be kell illeszteni.

11. §

Ez a rendelet 2016. január 1. napján lép hatályba, rendelkezéseit a 2016. évi költségvetésről szóló rendelet hatályba lépéséig kell alkalmazni.

 Nagy Attila Gyula Fáncsik Judit

 polgármester helyettes jegyző

Záradék:

A rendelet kihirdetve 2015. december ….

 Fáncsik Judit

 helyettes jegyző

Indokolás

Az átmeneti gazdálkodásról szóló rendelet hivatott biztosítani — a likviditást figyelembe vevő — biztonságos költségvetési gazdálkodás folyamatos működőképességét, a vállalt kötelezettségek teljesítését bizonyos kötöttségek mellett.